Noverint universi presentes pariter et futuri, quod ego Pontius de Lapte, miles, pro me et pro omnibus heredibus aliisque successoribus meis in perpetuum, vendo et titulo pure ac perfecte venditionis, sine omni retentione, trado tibi Pagano, priori ecclesie Sancti Petri de Grazac, nomine ipsius ecclesie et ad opus ejusdem, et per totum ecclesie et successoribus tuis in ea, vendo, inquam, tibi priori dicto, ut supra positum est, illam terram meam quam habeo apud villam de Grazac et in tenemento ipsius ville; que terra vulgariter appellatur de la Charrera et tenementum quod dicitur vulgariter delle Chastains. Item vendo tibi eodem modo comandas quas habeo et percipere debeo apud villam seu terram de Nuaillac, comandas quas habeo seu percipere debeo in terris quas ecclesia Sancti Petri habet apud Lapte, et illud quod Jarento, frater meus, quondam emit apud Lapte a Pontio Chauchet et ab Aelis, uxori ejus, et tenementum in quo stat Petrus Guiardi apud villam de Mons, et cabanariam que vocatur En Laura, apud villam de Mons. Item decimas terrarum de la Broseta, quas diu percepi de Trimzallis, dono, cedo in perpetuum, et concedo tibi priori et successoribus tuis, nomine dicte ecclesie tue de Grazac et ad opus ejusdem, et predictas terras superius designatas, scilicet de la Chabanaria et tenementum de la Chastains et comandas de Nuaillac et terras Sancti Petri de Grazac, que sunt apud Lapte, et illud quod quondam frater meus Jarento emit apud Lapte a Pontio Chauchat et Aelis, uxore ejus, et tenementum in quo stat dictus Petrus Guardi, et dictam chabanariam que vocatur En Laura. Hec omnia predicta cum omnibus juribus et pertinenciis que in eis habeo vel habere possum et debeo, etc. pro quinquaginta novem libris et dimidia Viennensis monete, de quibus exceptioni non numerate pecunie et non tradite et non soluti precii ex certa scientia renunciando, etc............................. Insuper nos Willelmus, Iterius et Mauritius, filii, et Alays, uxor dicti Pontii de Lapte, venditionem supradictarum rerum, etc. et alia rata, firma et accepta habemus, etc......................... Ad hec nos B[ernardus], divina miseratione Aniciensis episcopus, in cujus feudo terre, tenementa et alia jura que dictus Pontius de Lapte vendidit vobis dicto Pagano, priori de Grazac et ecclesie vestre predicte, et [in] cujus presentia omnia suprascripta facta sunt............. laudamus...... pro nobis et nostris successoribus, et de eis vos investimus, salvo semper jure et dominio nostro et ecclesie nostre Aniciensis et successorum nostrorum. Acta sunt hec apud Rocolas, in crastinum Sancti Petri ad Vincula, anno Domini Mº CCº XLº quarto, coram nobis B., Aniciensi episcopo predicto; presentibus testibus: Humberto Maleti, Peitaunio, militibus; Ray, presbitero, Thoma de Garda, Jarentone, capellano de Raolas, Jo. de Chabrol, magistro Guior., Willelmo de Bonas. (Trace des sceaux.)